แอสเซทพลัสมองหุ้นจีนสวิงช่วงสั้น
&nbsp;นายวิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า แม้รัฐบาลจีนจะเข้าไปควบคุมการปล่อยสินเชื่อของธนาคาร แต่ธนาคารของรัฐยังคงต้องทำกำไรและสนองตอบนโยบายกระตุ้นเศรษฐกิจของรัฐบาล ในการปล่อยสินเชื่อในโครงการก่อสร้างพื้นฐานทางเศรษฐกิจ ดังนั้นจึงคาดว่าไม่น่าจะส่งผลต่อระบบเศรษฐกิจโดยรวม และเศรษฐกิจจีนจะยังขยายตัวได้สูงในปีนี้ โดยในปีนี้รัฐบาลจีนได้ตั้งเป้าการปล่อยสินเชื่อใหม่ที่ประมาณ 7.5 ล้านล้านหยวน จากในปีที่แล้วที่ 9.59 ล้านล้านหยวน
3 ก.พ. 2553

นายวิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า แม้รัฐบาลจีนจะเข้าไปควบคุมการปล่อยสินเชื่อของธนาคาร แต่ธนาคารของรัฐยังคงต้องทำกำไรและสนองตอบนโยบายกระตุ้นเศรษฐกิจของรัฐบาล ในการปล่อยสินเชื่อในโครงการก่อสร้างพื้นฐานทางเศรษฐกิจ ดังนั้นจึงคาดว่าไม่น่าจะส่งผลต่อระบบเศรษฐกิจโดยรวม และเศรษฐกิจจีนจะยังขยายตัวได้สูงในปีนี้ โดยในปีนี้รัฐบาลจีนได้ตั้งเป้าการปล่อยสินเชื่อใหม่ที่ประมาณ 7.5 ล้านล้านหยวน จากในปีที่แล้วที่ 9.59 ล้านล้านหยวน
ทั้งนี้ นโยบายการควบคุมสินเชื่อของธนาคารจีน มองในอีกแง่น่าจะเป็นผลดีต่อเศรษฐกิจจีนในระยะยาว เนื่องจากจะช่วยลดปัญหาฟองสบู่แตกที่เกิดจากการปล่อยสินเชื่อมากเกินไป ดังนั้นแม้ในระยะนี้ดัชนีฮั่งเส็งจะผันผวน แต่คาดว่าจะผันผวนในระยะสั้นเท่านั้น แต่หากมองในระยะยาวแล้วจีนยังน่าสนใจ เนื่องจากคาดว่าในปีนี้บริษัทจดทะเบียนต่างๆ ของประเทศจีน เช่น บริษัทในกลุ่มธนาคารจะยังมีกำไรในอัตราที่สูงต่อเนื่องต่อไป จากรายได้จากดอกเบี้ยที่สูงถึง 66% ในปีที่ผ่านมา ซึ่งถือว่าสูงมากเมื่อเทียบธนาคารในภูมิภาคอื่น 
นอกจากนี้ IMF ยังมองว่าการขยายตัวของเศรษฐกิจโลกในปี 25532554 จะมาจากประเทศตลาดเกิดใหม่ โดยเฉพาะประเทศในแถบเอเชียนำโดยประเทศจีน ทั้งนี้สำหรับการประเมินตัวเลขอัตราการขยายตัวของเศรษฐกิจจีน (GDP) นั้น ในปี 5353 คาดว่าจะขยายตัว 9.5% (yoy) นอกจากนี้ผลสำรวจคาดธนาคารกลางจีนจะปรับขึ้นอัตราดอกเบี้ยเงินกู้ 12 เดือนอย่างเร็วที่สุดภายในไตรมาส 2 ปี 2553 นี้ และคาดว่าทั้งปีจะปรับเพิ่มขึ้นเพียง 2 ครั้ง